พระราชกฤษฎีกาพระราชกฤษฎีกาควบคุมโภคภัณฑ์(ฉบับที่ ๑๒)พ.ศ.๒๕๔๕ ภูมิพลอดุลยเดชป.ร.ให้ไว้ณ วันที่ ๓๑ ธันวาคม พ.ศ. ๒๕๔๕เป็นปีที่๕๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงวิธีการควบคุมโภคภัณฑ์สารกาเฟอีนในทุกท้องที่ทั่วราชอาณาจักรเพื่อสวัสดิภาพของประชาชนอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๕ แห่งพระราชบัญญัติควบคุมโภคภัณฑ์ พ.ศ.๒๔๙๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาควบคุมโภคภัณฑ์(ฉบับที่ ๑๒) พ.ศ. ๒๕๔๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาควบคุมโภคภัณฑ์ (ฉบับที่ ๑๑) พ.ศ. ๒๕๔๓มาตรา ๔ให้โภคภัณฑ์ควบคุมตามกฎกระทรวงว่าด้วยการกำหนดให้สารกาเฟอีนเป็นโภคภัณฑ์ควบคุมและแต่งตั้งพนักงานเจ้าหน้าที่ควบคุมโภคภัณฑ์พ.ศ. ๒๕๔๕ ซึ่งได้แก่ สารกาเฟอีน (Caffeine)เป็นโภคภัณฑ์ที่ถูกควบคุมตามวิธีการที่กำหนดไว้ในพระราชกฤษฎีกานี้ทุกท้องที่ทั่วราชอาณาจักรมาตรา ๕ห้ามมิให้ผู้ใดนำ ขนย้าย จำหน่าย มีไว้ในครอบครอง ใช้หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้ เว้นแต่จะได้รับหนังสืออนุญาตหนังสืออนุญาตตามวรรคหนึ่งให้เป็นไปตามแบบที่อธิบดีกรมการค้าภายในกำหนดมาตรา ๖บุคคลซึ่งมีสิทธิขออนุญาตนำ ขนย้าย จำหน่าย มีไว้ในครอบครอง ใช้ หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้ได้แก่(๑)ผู้ได้รับใบอนุญาตให้นำเข้าหรือส่งออกสารกาเฟอีนจากกรมการค้าต่างประเทศ(๒)ผู้ได้รับใบอนุญาตผลิตยาแผนปัจจุบันที่ได้รับอนุญาตให้ผลิตยาที่มีสารกาเฟอีนเป็นส่วนประกอบ(๓)ผู้ได้รับใบอนุญาตผลิตอาหารหรือผู้ได้รับอนุญาตเลขสถานที่ผลิตอาหารที่ไม่เข้าข่ายโรงงานของผู้ผลิตที่ผลิตเครื่องดื่มผสมสารกาเฟอีน(๔)ผู้ได้รับใบอนุญาตประกอบอุตสาหกรรมผลิตกระดาษพิมพ์เขียวที่ใช้สารกาเฟอีนเป็นวัตถุดิบ(๕)ผู้ที่จำเป็นต้องใช้สารกาเฟอีนในการทดลองโดยมีหนังสือรับรองจากสำนักงานคณะกรรมการอาหารและยากระทรวงสาธารณสุขมาตรา ๗ในกรุงเทพมหานคร ให้ยื่นคำขออนุญาตกับอธิบดีกรมการค้าภายในสำหรับจังหวัดอื่น ให้ยื่นคำขออนุญาตกับผู้ว่าราชการจังหวัด ทั้งนี้ โดยให้ยื่น ณกรมการค้าภายใน หรือสำนักงานพาณิชย์จังหวัด แล้วแต่กรณี ตามหลักเกณฑ์ที่อธิบดีกำหนดการนำหรือการขนย้ายโภคภัณฑ์ตามพระราชกฤษฎีกานี้แต่ละครั้งต้องได้รับหนังสืออนุญาตทุกครั้งและผู้นำหรือขนย้ายต้องนำหนังสืออนุญาตนั้นกำกับการนำหรือการขนย้ายไปด้วยทุกครั้งมาตรา ๘หนังสืออนุญาตให้จำหน่าย มีไว้ในครอบครอง ใช้หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้ ให้ใช้ได้จนถึงวันที่ ๓๑ธันวาคม ของปีที่ออกหนังสืออนุญาตถ้าผู้ที่ได้รับหนังสืออนุญาตตามวรรคหนึ่งประสงค์จะขอต่ออายุหนังสืออนุญาตให้ยื่นคำขอก่อนหนังสืออนุญาตสิ้นอายุและเมื่อได้ยื่นคำขอแล้วให้ประกอบกิจการต่อไปได้จนกว่าผู้อนุญาตจะสั่งไม่อนุญาตให้ต่ออายุหนังสืออนุญาตนั้นการสั่งไม่อนุญาตตามวรรคสองให้ผู้อนุญาตออกคำสั่งเป็นหนังสือ และแจ้งให้ผู้ยื่นคำขอกระทำการใดๆเพื่อมิให้โภคภัณฑ์ตามที่ระบุไว้ในคำขอต่ออายุหนังสืออนุญาตอยู่ในความครอบครองของผู้ที่ยื่นคำขอทั้งนี้ ภายในสามสิบวันนับแต่วันที่ได้รับหนังสือแจ้งคำสั่งไม่ต่ออายุหนังสืออนุญาตดังกล่าวและเมื่อได้ดำเนินการเป็นประการใดแล้วให้ผู้ยื่นคำขอมีหนังสือแจ้งให้อธิบดีกรมการค้าภายในหรือผู้ว่าราชการจังหวัดทราบด้วยแล้วแต่กรณีมาตรา ๙ให้ผู้ที่ได้รับอนุญาตจัดทำรายงานปริมาณการจำหน่าย มีไว้ในครอบครอง ใช้เปลี่ยนแปลงสภาพ ตลอดจนสถานที่เก็บชื่อและที่อยู่ของผู้ซื้อและแหล่งที่มาของโภคภัณฑ์ตามพระราชกฤษฎีกานี้ให้ผู้อนุญาตทราบทุกเดือนภายในวันที่เจ็ดของเดือนถัดไปทั้งนี้ ตามแบบที่อธิบดีกรมการค้าภายในกำหนดมาตรา ๑๐ผู้ใดมีโภคภัณฑ์ที่เข้าข่ายต้องขออนุญาตตามพระราชกฤษฎีกานี้ก่อนวันที่พระราชกฤษฎีกานี้ใช้บังคับให้ยื่นคำขออนุญาตมีไว้ในครอบครองภายในสามสิบวันนับแต่วันที่พระราชกฤษฎีกานี้ใช้บังคับหากผู้อนุญาตแห่งท้องที่เห็นควรไม่อนุญาตหรือไม่อาจอนุญาตได้เนื่องจากผู้ยื่นคำขอมิได้เป็นบุคคลตามมาตรา ๖ ให้นำความในมาตรา๘ วรรคสามมาใช้บังคับโดยอนุโลมมาตรา ๑๑ผู้ได้รับอนุญาตให้นำ ขนย้าย จำหน่าย มีไว้ในครอบครอง ใช้หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้อยู่ก่อนวันที่พระราชกฤษฎีกานี้ใช้บังคับให้หนังสืออนุญาตคงใช้ได้ต่อไปจนกว่าจะสิ้นอายุมาตรา ๑๒โภคภัณฑ์ตามพระราชกฤษฎีกานี้ของส่วนราชการรัฐวิสาหกิจและหน่วยงานอื่นของรัฐไม่อยู่ในบังคับแห่งพระราชกฤษฎีกานี้มาตรา ๑๓ให้รัฐมนตรีว่าการกระทรวงมหาดไทยและรัฐมนตรีว่าการกระทรวงพาณิชย์รักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการนำสารกาเฟอีนซึ่งได้ระบุให้เป็นโภคภัณฑ์ควบคุมตามกฎหมายว่าด้วยการควบคุมโภคภัณฑ์แล้วไปใช้เป็นส่วนผสมในการผลิตยาเสพติดให้โทษประเภทที่ ๑ซึ่งเป็นยาเสพติดให้โทษชนิดร้ายแรง อันเป็นการทำลายสวัสดิภาพของประชาชนเพื่อป้องกันมิให้มีการนำสารกาเฟอีนไปใช้เป็นส่วนผสมในการผลิตยาเสพติดให้โทษสมควรปรับปรุงวิธีการควบคุมและวางระเบียบในการนำ ขนย้าย จำหน่าย มีไว้ในครอบครองใช้ หรือเปลี่ยนแปลงสภาพซึ่งโภคภัณฑ์ดังกล่าวในทุกท้องที่ทั่วราชอาณาจักรจึงจำเป็นต้องตราพระราชกฤษฎีกานี้ศิริยา/พิมพ์๒๕พฤษภาคม ๒๕๔๙สุนันทา/ฐิติพงษ์/ตรวจA+B๑มิถุนายน ๒๕๔๙[๑]ราชกิจจานุเบกษา เล่ม ๑๑๙/ตอนที่ ๑๒๘ ก/หน้า ๓๑/๓๑ ธันวาคม ๒๕๔๕